CELEX: 32015D1319
Language: el
Date: 2015-07-29 00:00:00
Title: Εκτελεστική απόφαση (ΕΕ) 2015/1319 της Επιτροπής, της 29ης Ιουλίου 2015, για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H7Ν7 στη Γερμανία [κοινοποιηθείσα υπό τον αριθμό C(2015) 5501] (Κείμενο που παρουσιάζει ενδιαφέρον για τον ΕΟΧ)

31.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/25
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1319 ΤΗΣ ΕΠΙΤΡΟΠΉΣ
   της 29ης Ιουλίου 2015
   για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H7Ν7 στη Γερμανία
   
      
         [κοινοποιηθείσα υπό τον αριθμό C(2015) 5501]
      
   
   (Το κείμενο στη γερμανική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η γρίπη των πτηνών είναι λοιμώδης ιογενής νόσος των πτηνών, συμπεριλαμβανομένων των πουλερικών. Οι μολύνσεις με ιούς της γρίπης των πτηνών σε εγχώρια πουλερικά προκαλούν δύο κύριες μορφές της εν λόγω νόσου οι οποίες διακρίνονται από τη λοιμοτοξικότητά τους. Κατά κανόνα, η χαμηλής παθογονικότητας μορφή της νόσου προκαλεί μόνο ήπια συμπτώματα, ενώ η υψηλής παθογονικότητας μορφή της προκαλεί πολύ υψηλά ποσοστά θνησιμότητας στα περισσότερα είδη πουλερικών. Η εν λόγω νόσος μπορεί να έχει σοβαρό αντίκτυπο στην κερδοφορία της πτηνοτροφίας.
            
         
               (2)
            
            
               Η γρίπη των πτηνών διαπιστώνεται κυρίως στα πτηνά, αλλά σε ορισμένες περιπτώσεις μπορεί να εμφανιστούν λοιμώξεις και σε ανθρώπους, μολονότι ο κίνδυνος είναι γενικά πολύ περιορισμένος.
            
         
               (3)
            
            
               Αν εκδηλωθεί εστία γρίπης των πτηνών, υπάρχει κίνδυνος ο παράγοντας της νόσου να εξαπλωθεί σε άλλες πτηνοτροφικές εκμεταλλεύσεις με πουλερικά ή άλλα πτηνά σε αιχμαλωσία. Ως εκ τούτου, η νόσος μπορεί να εξαπλωθεί από ένα κράτος μέλος στα άλλα ή σε τρίτες χώρες μέσω του εμπορίου ζώντων πτηνών ή των προϊόντων τους.
            
         
               (4)
            
            
               Η οδηγία 2005/94/ΕΚ του Συμβουλίου (3) θεσπίζει ορισμένα προληπτικά μέτρα που αφορούν την επιτήρηση και την έγκαιρη ανίχνευση της γρίπης των πτηνών και τα ελάχιστα μέτρα καταπολέμησης που πρέπει να εφαρμόζονται σε περίπτωση εμφάνισης εστίας της νόσου αυτής σε πουλερικά ή σε άλλα πτηνά σε αιχμαλωσία. Η εν λόγω οδηγία προβλέπει τη δημιουργία ζωνών προστασίας και επιτήρησης σε περίπτωση που εκδηλωθεί εστία γρίπης των πτηνών υψηλής παθογονικότητας.
            
         
               (5)
            
            
               Η Γερμανία κοινοποίησε στην Επιτροπή την εμφάνιση εστίας υψηλής παθογονικότητας γρίπης των πτηνών του υποτύπου H7N7 σε εκμετάλλευση με πουλερικά ή άλλα πτηνά σε αιχμαλωσία, η οποία βρίσκεται στην επικράτειά της, και έλαβε αμέσως τα μέτρα που απαιτούνται από την οδηγία 2005/94/ΕΚ, συμπεριλαμβανομένης της δημιουργίας ζωνών προστασίας και επιτήρησης.
            
         
               (6)
            
            
               Η Επιτροπή εξέτασε τα εν λόγω μέτρα προστασίας σε συνεργασία με τη Γερμανία και βεβαιώθηκε ότι τα σύνορα των ζωνών προστασίας και επιτήρησης που καθορίστηκαν από την αρμόδια αρχή του οικείου κράτους μέλους βρίσκονται σε ικανοποιητική απόσταση από την εκμετάλλευση όπου επιβεβαιώθηκε η εκδήλωση εστίας.
            
         
               (7)
            
            
               Για να προληφθεί τυχόν περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να καθοριστούν αμέσως, σε ενωσιακό επίπεδο, οι ζώνες προστασίας και επιτήρησης που δημιουργήθηκαν στη Γερμανία, σε συνεργασία με το εν λόγω κράτος μέλος.
            
         
               (8)
            
            
               Συνεπώς, στο παράρτημα της παρούσας απόφασης θα πρέπει, αφενός, να καθοριστούν οι ζώνες προστασίας και επιτήρησης στη Γερμανία στις οποίες θα εφαρμοστούν τα οριζόμενα στην οδηγία 2005/94/ΕΚ μέτρα ελέγχου της υγείας των ζώων και, αφετέρου, να οριστεί η διάρκεια της εν λόγω περιφερειοποίησης.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Γερμανία εξασφαλίζει ότι οι ζώνες προστασίας και επιτήρησης που έχουν καθοριστεί σύμφωνα με το άρθρο 16 παράγραφος 1 της οδηγίας 2005/94/ΕΚ περιλαμβάνουν τουλάχιστον τις περιοχές που απαριθμούνται ως ζώνες προστασίας και επιτήρησης στα μέρη A και Β του παραρτήματος της παρούσας απόφασης.
   Άρθρο 2
   Η παρούσα απόφαση εφαρμόζεται έως τις 31 Δεκεμβρίου 2015.
   Άρθρο 3
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
   
      Βρυξέλλες, 29 Ιουλίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).
   
      ΠΑΡΑΡΤΗΜΑ
      
         Μέρος Α
      
      Ζώνη προστασίας που αναφέρεται στο άρθρο 1:
      
                  Κωδικός ISO χώρας
               
               
                  Κράτος μέλος
               
               
                  Κωδικός
                  (αν υπάρχει)
               
               
                  Ονομασία
               
               
                  Ημερομηνία λήξης ισχύος των μέτρων σύμφωνα με το άρθρο 29 της οδηγίας 2005/94/ΕΚ
               
            
                  DE
               
               
                  Γερμανία
               
               
                  Ταχυδρομικός κωδικός/κωδικός ADNS
               
               
                  Περιοχή που περιλαμβάνει:
               
               
                   
               
            
                   
               
               
                   
               
               
                  EMSLAND 03454
               
               
                  Στην Κάτω Σαξονία στο Landkreis Emsland τα ακόλουθα μέρη:
                  Herzlake· ξεκινώντας από το Wettruper Damm, Birkenweg, Pappelweg, Moorstraße, Am Esch, K 241, Hauptstraße, L 55, Schullenpool, Burgstraße, K 208, Unterm Bookhof, Kampweg, Andruper Weg, An der Drake, Beel, Südradde (Hase) έως το Essenbeel, ύστερα με γραμμή σε σχήμα L μέχρι την οδό Β 213, Zum Klingenberg, K 256, Alter Kirchweg, Im Dorfe (K 256), Oling έως τον ποταμό Große Hase, στο όριο της διοικητικής περιφέρειας κατά μήκος του ποταμού Große Hase μέχρι το Hahnenmoorkanal, στο Hahnenmoorkanal μέχρι την L 128, Siedlerstraße, Friesenstraße έως το όριο της διοικητικής περιφέρειας, στο όριο έως το Wettruper Damm.
               
               
                  19.8.2015
               
            
         Μέρος B
      
      Ζώνη επιτήρησης που αναφέρεται στο άρθρο 1:
      
                  Κωδικός ISO χώρας
               
               
                  Κράτος μέλος
               
               
                  Κωδικός
                  (αν υπάρχει)
               
               
                  Ονομασία
               
               
                  Ημερομηνία λήξης ισχύος των μέτρων σύμφωνα με το άρθρο 31 της οδηγίας 2005/94/ΕΚ
               
            
                  DE
               
               
                  Γερμανία
               
               
                  Ταχυδρομικός κωδικός/κωδικός ADNS
               
               
                  Περιοχή που περιλαμβάνει:
               
               
                   
               
            
                   
               
               
                   
               
               
                  EMSLAND 03454
               
               
                  Στην Κάτω Σαξονία:
                  
                               
                           
                           
                              Landkreis Cloppenburg:
                              Στη βόρεια πλευρά των ορίων της περιφέρειας κατά μήκος των Vinner Weg και Βirkenweg μέχρι το Löningen, στη συνέχεια κατά μήκος των Dr. Lübbers-Weg, Langenstraße, Hasestraße, Röpker Weg, Röpker Straße και Zur Moorburg έως το όριο της διοικητικής περιφέρειας κι έπειτα κατά μήκος των ορίων έως το σημείο αφετηρίας στη Vinner Weg.
                           
                        
                               
                           
                           
                              Landkreis Emsland:
                              Wettrup, ξεκινώντας από τη Bahnhofstraße (με νοτιοανατολική κατεύθυνση), Im Felde, Bergerstraße, Haselünner Straße, K 317, Alte Haselünner Straße, Moorhook, Steppenberger Straße, Penninghuser Straße, Walldamm, K 233, Hestruper Mühlenbach, Lotter Beeke, 'Feldweg' έως τη Droper Straße, Lotter Beeke έως τον ποταμό Hase, Hammer-Tannen-Straße, Industriestraße, Hammerstraße, Schwarzenbergweg, Meppener Straße, Im Fehn, Diekstraße, Sandstraße, Am Schullenriedengraben, Meppener Straße, B 402, Stadtmark, K 207, Am Sportplatz, Alter Kirchweg, K 207, Alte Schulstraße, Am Jugendheim, Zum Herthum, 'Feldweg' έως τη Middelradde, 'Feldweg' έως τη Buchenweg, Buchenweg, Berßener Straße, Mittelradde, Hüvener Straße, 'Feldweg' έως τη Oststraße, Oststraße, Ahmsener Straße, Lahner Straße, Alte Dorfstraße, Am Neuland, Zur Waldbühne, 'Feldweg' έως τη Vinner Straße, Vinner Straße, Up'n Sande, Riehen, Im Dorf, Am Sportplatz, Im England, Löninger Straße, όριο της περιφέρειας έως τη Bahnhofstraße.
                           
                        
                               
                           
                           
                              Landkreis Osnabrück:
                              
                                           
                                       
                                       
                                          Στον δήμο του Bippen:
                                          Από το νοτιοδυτικό όριο της περιφέρειας κατά μήκος της L 60 Lingener Straße προς την κατεύθυνση του Ohrtermersch, δεξιά στην Zum Scherpenberg, αριστερά στην Alte Schulstraße, αριστερά στην Fangstraße, αριστερά στη Βramhof, απέναντι στη Βippener Straße L 73, Bergstraße, δεξιά στην Kreuzweg, αριστερά στη Lindlage, περνώντας στον δήμο του Berge.
                                       
                                    
                                           
                                       
                                       
                                          Στον δήμο του Berge:
                                          Από την Lindlage στο Upberg, Tiefer Weg, Rübbelhauk, δεξιά στην Kampstraße, αριστερά στην Kirchweg, δεξιά στην Asterfeldstraße, αριστερά στην Am Eiskenberg, δεξιά στην Fienenmoorweg, Zum weißen Pfahl, Antener Straße, περνώντας στον δήμο του Menslage.
                                       
                                    
                                           
                                       
                                       
                                          Στον δήμο του Menslage:
                                          Από την Antener Straße, αριστερά στην Reuterweg, Hahler Beeke, ανάντη κατά μήκος του ποταμού Kleine Hase, αριστερά στην Thündamm μέχρι το όριο της περιφέρειας κι έπειτα κατά μήκος του ορίου πίσω στο σημείο εκκίνησης.
                                       
                                    
                        
               
                  28.8.2015
               
            
                   
               
               
                   
               
               
                  EMSLAND 03454
               
               
                  Στην Κάτω Σαξονία στο Landkreis Emsland τα ακόλουθα μέρη:
                  Herzlake· ξεκινώντας από το Wettruper Damm, Birkenweg, Pappelweg, Moorstraße, Am Esch, K 241, Hauptstraße, L 55, Schullenpool, Burgstraße, K 208, Unterm Bookhof, Kampweg, Andruper Weg, An der Drake, Beel, Südradde (Hase) έως το Essenbeel, ύστερα με γραμμή σε σχήμα L μέχρι την οδό Β 213, Zum Klingenberg, K 256, Alter Kirchweg, Im Dorfe (K 256), Oling έως τον ποταμό Große Hase, στο όριο της διοικητικής περιφέρειας κατά μήκος του ποταμού Große Hase μέχρι το Hahnenmoorkanal, στο Hahnenmoorkanal μέχρι την L 128, Siedlerstraße, Friesenstraße έως το όριο της διοικητικής περιφέρειας, στο όριο έως το Wettruper Damm.
               
               
                  20.8.2015 — 28.8.2015